一條主匙係指個數據庫入面俾人揀嚟做到「每個個案都有自己獨有一個數值」嘅匙，例如好似上圖噉，上圖個數據庫記住咗啲學生嘅數據，不過 Name 同埋 Major 唔會做到主匙－呢個世上的確有可能會有學生真係咁啱得咁橋同名又讀同一個學科，好似響上圖入面學生 4 同學生 5 都係個名叫阿 John 而且一樣係讀化學嘅，因為噉，設計個數據庫嘅人就整咗一行叫 Number 表示學生號碼，同每個學生俾個獨一無二嘅號碼佢，嗰兩個讀化學嘅阿 John 號碼唔同，於是用個數據庫嘅人就有得靠住檢驗手上個學生嘅 Number，確保自己搵到嗰個學生真係自己想搵嗰個，而唔係一個咁啱同名同姓嘅人－Number 就係呢個數據庫條主匙。